pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้เอกอัครราชทูตสาธารณรัฐตุรกีประจำประเทศไทย เข้าพบ
วันจันทร์ที่ 3 กรกฎาคม 2560
รัฐมนตรีว่าการกระทรวงอุตสาหกรรม ให้เอกอัครราชทูตสาธารณรัฐตุรกีประจําประเทศไทย เข้าพบ
รัฐมนตรีว่าการกระทรวงอุตสาหกรรม ให้เอกอัครราชทูตสาธารณรัฐตุรกีประจําประเทศไทย เข้าพบ
วันนี้ (3 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นางเอฟเรน ดาเดเลน เอกอัครราชทูตสาธารณรัฐตุรกีประจําประเทศไทย เข้าพบ เพื่อหารือเกี่ยวกับความร่วมมือด้านเศรษฐกิจ อุตสาหกรรม และการลงทุนระหว่างไทย-ตุรกี ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.อุตฯ ร่วมวางพวงมาลาถวายบังคมพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันสวรรคต
วันเสาร์ที่ 13 ตุลาคม 2561
ก.อุตฯ ร่วมวางพวงมาลาถวายบังคมพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันสวรรคต
นายอุตตม สาวนายน รัฐมนตรีว่าการกระทรวงอุตสาหกรรม ร่วมวางพวงมาลาถวายบังคมพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันสวรรคต  ณ  บริเวณท้องสนามหลวง
วันนี้ (13 ตุลาคม 2561) เวลา 09.30 น. นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมวางพวงมาลาถวายบังคมพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันสวรรคต โดยมีพลเอก ประยุทธ์ จันทร์โอชา นายกรัฐมนตรี เป็นประธาน ณ บริเวณท้องสนามหลวง
รัฐบาลไทย-ข่าวทำเนียบรัฐบาล-​48  ปี สมอ. เดินหน้าสู่ Thailand 4.0 อย่างสมดุล มั่นคง และยั่งยืน
วันอังคารที่ 21 มีนาคม 2560
​48  ปี สมอ. เดินหน้าสู่ Thailand 4.0 อย่างสมดุล มั่นคง และยั่งยืน
​งาน 48  ปี สมอ. เดินหน้าสู่ Thailand 4.0 อย่างสมดุล มั่นคง และยั่งยืน
วันนี้ (21 มีนาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานฉลองครบรอบ "48 ปี สมอ.เดินหน้าสู่ Thailand 4.0 อย่างสมดุล มั่นคง และยั่งยืน และปาฐกถาพิเศษเรื่อง "มาตรฐานในยุค Thailand 4.0 โดยมีนายสมชาย หาญหิรัญ ปลัดกระทรวงอุตสาหกรรม นายพิสิฐ รังสฤษฎ์วุฒิกุล เลขาธิการสํานักงานมาตรฐานผลิตภัณฑ์อุตสาหกรรม และคณะผู้บริหารกระทรวงอุตสาหกรรม ร่วมเปิดงาน ณ ห้องกมลทิพย์บอลรูม โรงแรมเดอะสุโกศล กรุงเทพฯ
รัฐมนตรีว่าการกระทรวงอุตสาหกรรม เปิดเผยว่า “มาตรฐาน” เป็นเครื่องมือสําคัญในการพัฒนาเศรษฐกิจอุตสาหกรรมของทุกประเทศ เพื่อส่งเสริมด้านการผลิต การค้า การคุ้มครองผู้บริโภค และการรักษาสิ่งแวดล้อม ตลอดจนความปลอดภัยและคุณภาพชีวิต เพื่อมุ่งสู่การพัฒนาอย่างยั่งยืน ทั้งด้านเศรษฐกิจ สังคม และสิ่งแวดล้อม เช่นเดียวกับประเทศไทยที่ได้มุ่งพัฒนาเศรษฐกิจอุตสาหกรรม และสร้างความเป็นอยู่ที่ดีให้แก่คนในชาติ โดยได้นําการมาตรฐานมาใช้เป็นเวลา 48 ปีแล้ว นับจากที่ได้มีการจัดตั้งสํานักงานมาตรฐานผลิตภัณฑ์อุตสาหกรรมขึ้น เมื่อปี พ.ศ. 2512 เพื่อพัฒนาเศรษฐกิจอุตสาหกรรมของประเทศให้เจริญรุดหน้า และเป็นการเพิ่มศักยภาพและขีดความสามารถในการแข่งขันของประเทศ ทั้งในด้านการพัฒนาคุณภาพผลิตภัณฑ์ อุตสาหกรรม หรือการพัฒนาระบบการบริหารจัดการตามแนวทางสากล ตลอดจนการรักษาสิ่งแวดล้อม ซึ่งสอดคล้องกับแนวทางขององค์การการค้าโลก
รัฐบาลไทย-ข่าวทำเนียบรัฐบาล- กระทรวงยุติธรรม จัดงานประชุมทางวิชาการระดับชาติว่าด้วยงานยุติธรรม ครั้งที่ ๑๖
วันจันทร์ที่ 6 สิงหาคม 2561
กระทรวงยุติธรรม จัดงานประชุมทางวิชาการระดับชาติว่าด้วยงานยุติธรรม ครั้งที่ ๑๖
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดการประชุมทางวิชาการระดับชาติว่าด้วยงานยุติธรรม ครั้งที่ ๑๖
ในวันพฤหัสบดีที่ ๒ สิงหาคม ๒๕๖๑ เวลา ๐๙.๐๐ น.
ณ ห้องรอยัลจูบิลี่ บอลรูม อิมแพ็ค เมืองทองธานี จังหวัดนนทบุรี
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานเปิดการประชุมทางวิชาการระดับชาติว่าด้วยงานยุติธรรม ครั้งที่ ๑๖
“พัฒนากระบวนการยุติธรรม ลดความเหลื่อมล้ํา นําความยุติธรรมสู่ประชาชน”
ซึ่งเป็นเวทีการนําเสนอผลงาน ผลการศึกษาวิจัยและองค์ความรู้ต่างๆ ที่มีเป้าหมายหลักในการลดความเหลื่อมล้ําในสังคม
รวมทั้งเป็นเวทีอภิปรายแลกเปลี่ยนเรียนรู้ระหว่างภาครัฐ สถาบันการศึกษา ภาคประชาชน และสื่อมวลชน
โดยมีความมุ่งหวังให้เกิดการพัฒนาประสิทธิภาพของการอํานวยความยุติธรรม ลดความเหลื่อมล้ํา
ประชาชนได้รับบริการที่มีความเสมอภาค เท่าเทียม แม้อยู่ในพื้นที่ต่างจังหวัดหรือถิ่นห่างไกล
และสร้างความเชื่อมั่นให้ประเทศไทยในเวทีโลกได้อย่างเป็นรูปธรรมต่อไป
ในการนี้ รองนายกรัฐมนตรีและรัฐมนตรีว่าการกระทรวงยุติธรรม ปาฐกถาพิเศษ
หัวข้อ พัฒนากระบวนการยุติธรรม ลดความเหลื่อมล้ํา นําความยุติธรรมสู่ประชาชน ใจความตอนหนึ่งว่า
“การพัฒนาศักยภาพระบบงานด้านยุติธรรม จะต้องเริ่มจากการพัฒนาบุคลากรในองค์กร
เพื่อเพิ่มประสิทธิภาพในการทํางาน โดยต่อไปจะมีการเพิ่ม “จิตอาสาในกระบวนการยุติธรรม”
เพื่อให้ประชาชนสามารถเข้าถึงกระบวนการยุติธรรมได้อย่างสะดวก รวดเร็วและทั่วถึงมากยิ่งขึ้น
ทั้งนี้ จะต้องอาศัยความร่วมมือกับหน่วยงานภาคีเครือข่ายทั้งภาครัฐ ภาคเอกชน และภาคประชาชน
เข้ามีส่วนร่วมในการขับเคลื่อนงานยุติธรรมให้มีประสิทธิภาพและยั่งยืนต่อไป”
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีส่งและอำนวยพรผู้เดินทางไปแสวงบุญประกอบพิธีฮัจย์ ประจำปี 2559 ณ เมืองเมกกะ ประเทศซาอุดิอาระเบีย
วันอังคารที่ 23 สิงหาคม 2559
รมว.วธ.เป็นประธานในพิธีส่งและอํานวยพรผู้เดินทางไปแสวงบุญประกอบพิธีฮัจย์ ประจําปี 2559 ณ เมืองเมกกะ ประเทศซาอุดิอาระเบีย
รมว.วธ.เป็นประธานในพิธีส่งและอํานวยพรผู้เดินทางไปแสวงบุญประกอบพิธีฮัจย์ ประจําปี 2559 ณ เมืองเมกกะ ประเทศซาอุดิอาระเบีย
วันที่ 14 สิงหาคม 2559 เวลา 19.00 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นประธานในพิธีส่งและอํานวยพรผู้เดินทางไปแสวงบุญประกอบพิธีฮัจย์ ประจําปี 2559 ณ เมืองเมกกะ ประเทศซาอุดิอาระเบีย โดยมี นายกฤษศญพงษ์ ศิริ อธิบดีกรมการศาสนา นายอรุณ บุญชม ผู้แทนจุฬาราชมนตรี และอุปทูตซาอุดิอาระเบียประจําประเทศไทย และรองผู้อํานวยการท่าอากาศยานสุวรรณภูมิ (สายปฏิบัติการ 2) บริษัท ท่าอากาศยานไทย จํากัด (มหาชน) เข้าร่วมในพิธี ณ ท่าอากาศยานนานาชาติสุวรรณภูมิ จังหวัดสมุทรปราการ
รัฐบาลไทย-ข่าวทำเนียบรัฐบาล-เดินหน้าคืนที่ดิน ปลดทุกข์หนี้นอกระบบชาวบ้าน ย้ำเราไม่ทิ้งกันและจะต่อสู้ไปด้วยกัน
วันพฤหัสบดีที่ 28 กุมภาพันธ์ 2562
เดินหน้าคืนที่ดิน ปลดทุกข์หนี้นอกระบบชาวบ้าน ย้ําเราไม่ทิ้งกันและจะต่อสู้ไปด้วยกัน
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการพื้นที่ภาคอีสาน ณ มหาวิทยาลัยสารคาม จว.มหาสารคาม เพื่อร่วมกับส่วนราชการต่างๆ มอบทรัพย์สินส่งคืนให้ประชาชน
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการพื้นที่ภาคอีสาน ณ มหาวิทยาลัยสารคาม จว.มหาสารคาม เพื่อร่วมกับส่วนราชการต่างๆ มอบทรัพย์สินส่งคืนให้ประชาชน จากมาตรการบังคับใช้กฎหมายขับเคลื่อนแก้ปัญหาหนี้นอกระบบพร้อมกันทั่วประเทศ เป็นครั้งที่ 8 จํานวน 2,470 ราย เป็นโฉนดที่ดิน 2,304 ฉบับ เนื้อที่รวม กว่า 5,707 ไร่ รวมทั้งทรัพย์สินอื่นๆ มูลค่าทั้งสิ้น 1,334 ล้านบาท ท่ามกลางรอยยิ้มแห่งความสุขและความหวังโดยทั่วกัน
พล.อ.ประวิตร วงษ์สุวรรณ กล่าวขอบคุณทุกส่วนราชการ ที่พยายามขับเคลื่อนแก้ปัญหา ทั้งการเจรจาไกล่เกลี่ย และการบังคับใช้กฎหมาย โดยเฉพาะศูนย์ปฏิบัติการป้องกันปราบปรามการฉ้อโกงทรัพย์สินของประชาชนของตํารวจ ซึ่งบังคับใช้กฎหมาย สามารถไกล่เกลี่ย ส่งคืนทรัพย์สินให้กับประชาชนพร้อมกันทั่วประเทศแล้ว จํานวน 8 ครั้ง เกือบ 20,000 ราย มูลค่าทรัพย์สินรวมกว่า 20,500 ล้านบาท เป็นโฉนดที่ดิน 16,004 ฉบับ พื้นที่เกือบ 48,000 ไร่
รอง นรม. และ รมว.กห. กล่าวว่า หนี้นอกระบบเป็นกับดักความยากจนของพี่น้องประชาชนจํานวนมาก หลายครอบครัวต้องใช้ชีวิตทนทุกข์ จมกองหนี้มานาน ไม่เหลือแม้บ้านพักอาศัย ทรัพย์สินและที่ดินทํากิน ความพยายามแก้ปัญหาหนี้นอกระบบของรัฐบาล ต้องการลดปัญหาความเหลื่อมล้ําทางสังคม โดยเฉพาะกลุ่มชาวบ้านผู้มีรายได้น้อยและขาดโอกาส ที่ถูกเอารัดเอาเปรียบจากเจ้าหนี้นอกระบบที่มีอิทธิพลท้องถิ่นมานาน พร้อมย้ําว่า เราจะไม่ทิ้งกันและจะต่อสู้กับความไม่ถูกต้องไปด้วยกัน โดยกําชับให้เจ้าหน้าที่ทุกฝ่ายเร่งลงพื้นที่ คลี่คลายความเดือดร้อนของประชาชนอีกจํานวนมาก ที่ยังรอการช่วยเหลือให้ได้มากที่สุด
รัฐบาลไทย-ข่าวทำเนียบรัฐบาล-ม.ล.ปนัดดาฯ เสริมสร้างความรู้ความเข้าใจ ด้านการเมืองการปกครองเพื่อสร้างสังคมประชาธิปไตยที่ยั่งยืน
วันพุธที่ 23 พฤษภาคม 2561
ม.ล.ปนัดดาฯ เสริมสร้างความรู้ความเข้าใจ ด้านการเมืองการปกครองเพื่อสร้างสังคมประชาธิปไตยที่ยั่งยืน
ม.ล.ปนัดดาฯ เสริมสร้างความรู้ความเข้าใจ ด้านการเมืองการปกครองเพื่อสร้างสังคมประชาธิปไตยที่ยั่งยืน
เมื่อวันอังคารที่ ๒๒ พฤษภาคม ๒๕๖๑ ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ในฐานะประธานพิพิธภัณฑ์และหอสมุดสมเด็จฯ กรมพระยาดํารงราชานุภาพ บรรยายพิเศษ เรื่อง 'อารยะทางการเมืองการปกครอง' แก่คณะข้าราชการ ครูอาจารย์ นิสิต นักศึกษา ณ พิพิธภัณฑ์วังวรดิศ เขตป้อมปราบศัตรูพ่าย กรุงเทพฯ
ม.ล.ปนัดดาฯ กล่าวว่า “นักวิชาการชาวตะวันตกกล่าวว่า การเมืองและระบอบประชาธิปไตย ถือเป็นเรื่องสําคัญ และเป็นสิ่งที่จะต้องดําเนินควบคู่กันไป คําว่า 'การเมือง' หรือ 'Politics' ตามคํานิยาม หมายถึง กิจกรรมและแนวคิดทางการเมือง ซึ่งรวมไปถึงศิลปะทางการปกครอง ความสัมพันธ์ทางการทูต ความปราดเปรื่อง สุขุมรอบคอบ อุดมการณ์ทางการเมือง พรรคการเมือง เป็นต้น ไม่มีใครกล่าวถึงสิ่งเหล่านี้ว่าไม่ดี หรือเป็นเชิงลบไปเสียหมดดั่งที่บางคนเข้าใจ ในทางตรงข้าม กลับถือเป็นสิ่งจําเป็นสําหรับสังคมอารยะในปัจจุบัน การคบหาสมาคมกับมิตรประเทศใด ๆ ที่ควรเป็นไปตามหลักสากล ไม่ใช่แตกต่างไปจากเขาโดยสิ้นเชิง แต่ที่ผู้คนกล่าวถึงกันเสียมาก คือ เรื่องของระบบแบบแผน และธรรมาภิบาลของตัวบุคคลผู้อยู่ในแวดวงดังกล่าว องค์ประกอบนี้รวมไปถึงเรื่อง 'Etiquette' ซึ่งอย่าแปลเพียงว่า เป็นเรื่องของมารยาทจรรยา แต่หมายรวมถึง สิ่งที่ควรจะเป็น สิ่งที่เป็นความถูกต้อง ความซื่อสัตย์สุจริต ความไม่ทุจริตคดโกง ไม่ประจบประแจงสอพลออันไม่ใช่อัตลักษณ์ของสังคมที่มีความเจริญแล้ว หากแต่เน้นในเรื่องความมีเมตตาธรรม หลักสุจริตธรรม ความเพียร ที่เป็นคําตอบของความอยู่รอดปลอดภัย ไม่ใช่ความหมายอื่นใดในทางตรงกันข้ามทั้งสิ้น อาจกล่าวโดยสังเขปได้ว่า การเมืองการปกครอง มาพร้อมกับหลักการประชาธิปไตย เพื่อการบริหารกิจการบ้านเมืองที่ดี ผ่านระบบตัวแทนหรือผู้แทนราษฎร อันได้แก่ กระบวนการมีส่วนร่วมอันเป็นการเสริมสร้างประเทศ มีที่ยืนสําหรับทุก ๆ คน ไม่ใช่เฉพาะเพียงผู้หนึ่งผู้ใด หรือสงวนความรักชาติบ้านเมืองไว้แต่เพียงผู้เดียวหรือฝ่ายเดียว และสุดท้าย คือ ความที่ควรจะเป็นและเกิดขึ้นแก่สังคมทางการเมืองและระบอบประชาธิปไตย กล่าวคือ ความจริงใจ ความซื่อตรง การไม่ฉกฉวยโอกาส ความไม่ทุจริตคอร์รัปชั่น ประการสําคัญ คือ
ความมีเมตตาและมีไมตรีจิตต่อกัน พูดจากันด้วยเหตุและผล สังคมประชาธิปไตยจะเกิดความยั่งยืนได้ในที่สุด”
รัฐบาลไทย-ข่าวทำเนียบรัฐบาล-นายกรัฐมนตรีขอบคุณพรรรคร่วมรัฐบาล ที่ช่วยกันทำงานตลอดระยะเวลา 1 ปี สั่งการทุกกระทรวงประชาสัมพันธ์ผลการดำเนินงานให้สาธารณชนรับรู้ อย่างชัดเจน
วันอังคารที่ 2 มิถุนายน 2563
นายกรัฐมนตรีขอบคุณพรรรคร่วมรัฐบาล ที่ช่วยกันทํางานตลอดระยะเวลา 1 ปี สั่งการทุกกระทรวงประชาสัมพันธ์ผลการดําเนินงานให้สาธารณชนรับรู้ อย่างชัดเจน
นายกรัฐมนตรีขอบคุณพรรรคร่วมรัฐบาล ที่ช่วยกันทํางานตลอดระยะเวลา 1 ปี สั่งการทุกกระทรวงประชาสัมพันธ์ผลการดําเนินงานให้สาธารณชนรับรู้ อย่างชัดเจน
วันนี้ (2 มิถุนายน 2563) ศาตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีกล่าวก่อนการประชุมคณะรัฐมนตรี ขอบคุณคณะรัฐมนตรีและพรรคร่วมรัฐบาลทุกท่านที่ทํางานร่วมกันมาตลอดระยะเวลา 1 ปี และช่วยกันชี้แจงความจําเป็นและประโยชน์ของร่าง พ.ร.ก.การเงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 ทั้ง 3 ฉบับ ต่อที่ประชุมสภาผู้แทนราษฎร ทําให้ที่ประชุมฯ มีมติผ่าน พ.ร.ก. ดังกล่าว ทั้งนี้ ขอให้ระมัดระวังการใช้จ่ายงบประมาณ และเงินจาก พ.ร.ก.การเงินทั้ง 3 ฉบับ ให้เป็นไปอย่างถูกต้องตามระเบียบ เกิดเป็นประโยชน์กับประชาชนมากที่สุด สําหรับวันที่ 4 มิถุนายน 2563 จะเป็นการชี้แจงร่างพระราชบัญญัติ (พ.ร.บ.) โอนงบประมาณรายจ่าย พ.ศ. 2563 ต่อที่ประชุมสภาผู้แทนราษฎร ขอให้ทุกคนช่วยกันชี้แจงประเด็นที่เกี่ยวข้องต่อที่ประชุมฯ เพื่อประโยชน์ต่อประชาชนและประโยชน์ของประเทศชาติ
สําหรับเรื่องการศึกษา นายกรัฐมนตรีแสดงความห่วงใยสั่งการให้กระทรวงอุดมศึกษา ไปพิจารณาแผนการรับนักศึกษาของสถานศึกษาให้สอดคล้องกับจํานวนและความต้องการของตลาดแรงงานด้วย พร้อมกับฝากให้กระทรวงสาธารณสุขพิจารณา เรื่องการบรรจุบุคลากรทางการแพทย์ที่จะทําเป็น 3 ระยะว่า ไากเป็นไปได้ ขอให้พิจารณาสัดส่วนของบุคลากรทางการแพทย์ทุกประเภทในแต่ละรอบที่จะทําการบรรจุให้ครอบคลุมอย่างเหมาะสม ในส่วนของการดูแลผู้พิการ นายกรัฐมนตรีได้กําชับให้กระทรวงการพัฒนาสังคมและความมั่นคงของมนุษย์ รวมถึงหน่วยงานที่เกี่ยวข้องพิจารณาสร้างสิ่งอํานวยความสะดวกตามสถานที่ต่าง ๆ เพื่อให้บริการอํานวยความสะดวกให้ผู้พิการเพิ่มขึ้นอย่างเหมาะสมต่อไป
พร้อมกันนี้ นายกรัฐมนตรีสั่งการให้กระทรวงต่างๆ ร่วมกันประชาสัมพันธ์ผลการดําเนินงานของทุกกระทรวงให้สาธารณชนได้รับรู้ อย่างชัดเจน และสั่งการให้สร้างการรับรู้เรื่องของการระบาดของโรคติดเชื้อไวรัสโคโรนา 2019 ให้ประชาชนได้เข้าใจ พร้อมกับทํากรณีศึกษาของโรคดังกล่าวด้วย ทั้งนี้ ขอให้ช่วยกันระมัดระวังเรื่องของการให้ข่าวที่อาจนําไปสู่การปลุกปั่น สร้างความขัดแย้งในสังคม
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เสียใจเหตุเรือล่มกลางแม่น้ำเมืองกรุงเก่า สั่งการให้สงเคราะห์ผู้ประสบภัยอย่างเต็มที่ พร้อมตรวจสอบหาสาเหตุที่แท้จริง แนะประชาชนใช้บริการเรือที่ได้มาตรฐานและปลอดภั
วันจันทร์ที่ 31 ตุลาคม 2559
โฆษกรัฐบาลเผย นายกฯ เสียใจเหตุเรือล่มกลางแม่น้ําเมืองกรุงเก่า สั่งการให้สงเคราะห์ผู้ประสบภัยอย่างเต็มที่ พร้อมตรวจสอบหาสาเหตุที่แท้จริง แนะประชาชนใช้บริการเรือที่ได้มาตรฐานและปลอดภั
โฆษกรัฐบาลเผย นายกฯ เสียใจเหตุเรือล่มกลางแม่น้ําเมืองกรุงเก่า สั่งการให้สงเคราะห์ผู้ประสบภัยอย่างเต็มที่ พร้อมตรวจสอบหาสาเหตุที่แท้จริง แนะประชาชนใช้บริการเรือที่ได้มาตรฐานและปลอดภัย หวั่นเกิดเหตุซ้ํารอย
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงเหตุเรือบรรทุกผู้โดยสารอับปางกลางแม่น้ําเจ้าพระยา บริเวณวัดสนามไชย ต.บ้านป้อม อ.พระนครศรีอยุธยา ว่า ก่อนเดินทางไปปฏิบัติภารกิจที่สหรัฐอเมริกา พลเอก ประยุทธ์ จันทร์โอชา นายกรัฐมนตรี ได้ฝากแสดงความเสียใจไปยังบรรดาญาติของผู้เสียชีวิตทุกราย และให้ส่วนราชการดูแลช่วยเหลือผู้บาดเจ็บและเสียชีวิตตามสิทธิที่พึงมีพึงได้
"ท่านนายกฯ ได้สั่งการไปยัง มท. เพื่อให้พิจารณาแนวทางช่วยเหลือผู้บาดเจ็บและสงเคราะห์ญาติผู้เสียชีวิตทุกราย ตามระเบียบของทางราชการ พร้อมทั้งช่วยฟื้นฟูสภาพร่างกายและจิตใจของผู้ประสบเหตุอย่างเต็มที่ จนกว่าจะกลับบ้านได้"
พลตรี สรรเสริญ กล่าวต่อว่า นายกรัฐมนตรียังได้กําชับให้เจ้าหน้าที่สั่งให้บริษัทผู้ประกอบการเรือดังกล่าวหยุดประกอบการชั่วคราว เพื่อสอบสวนหาสาเหตุที่แท้จริงของเหตุการณ์ ซึ่งอาจจะเป็นอุบัติเหตุ ความประมาทเลินเล่อ หรือการคํานึงถึงแต่ประโยชน์ของเจ้าของเรือหรือผู้ขับเรือโดยละเลยความปลอดภัย เช่น บรรทุกผู้โดยสารเกินกว่าที่กฎหมายกําหนด ขับเรือโดยไม่มีใบอนุญาต ทั้งนี้ หากไม่ใช่อุบัติเหตุให้หาคนผิดมาลงโทษให้ได้
"ท่านนายกฯ กล่าวว่า เหตุการณ์ไม่คาดฝันทางเรือ เกิดขึ้นบ่อยครั้ง ซึ่งถือว่าเป็นเรื่องน่าเศร้าสลด และไม่มีใครอยากให้เกิด โดยได้แนะนําให้ประชาชนคํานึงถึงความปลอดภัยมากกว่าความประหยัด เช่น ไม่ใช้บริการเรือโดยสารที่ไม่ได้มาตรฐานหรือมีราคาถูก เพราะเมื่อเกิดเหตุแล้ว ไม่สามารถชดเชยความสูญเสียได้
นอกจากนี้ ยังได้เน้นย้ําให้ คค.เข้มงวดกวดขัน บังคับใช้มาตรการดูแลความปลอดภัยในการเดินเรือมากขึ้น ตั้งแต่ก่อนลงเรือ ระหว่างโดยสารเรือ ขณะขึ้นจากเรือ และข้อควรปฏิบัติหากเกิดเหตุสุดวิสัยขึ้น
โดยเรือบรรทุกผู้โดยสารทุกลําจะต้องมีมาตรฐาน ผู้ประกอบการและผู้ขับเรือต้องมีใบอนุญาต ต้องจัดให้มีเสื้อชูชีพหรืออุปกรณ์กู้ชีพไว้ในเรืออย่างเพียงพอ รวมทั้งต้องแจ้งเตือน อธิบาย และสาธิตการใช้งานอุปกรณ์ความปลอดภัย และการปฏิบัติตนเมื่ออยู่บนเรือ เพื่อป้องกันไม่ให้เกิดเหตุในลักษณะนี้ซ้ําอีกในอนาคต"
รัฐบาลไทย-ข่าวทำเนียบรัฐบาล-สมอ. ลงพื้นที่ติดตามความคืบหน้าก่อสร้างศูนย์ทดสอบยานยนต์ สนามทดสอบ UN R117 คืบหน้า 80% พร้อมเปิดใช้เมษายน 62
วันศุกร์ที่ 30 พฤศจิกายน 2561
สมอ. ลงพื้นที่ติดตามความคืบหน้าก่อสร้างศูนย์ทดสอบยานยนต์ สนามทดสอบ UN R117 คืบหน้า 80% พร้อมเปิดใช้เมษายน 62
สมอ. ลงพื้นที่ตรวจติดตามความคืบหน้าการก่อสร้างศูนย์ทดสอบยานยนต์และยางล้อแห่งชาติ (ATTRIC) จังหวัดฉะเชิงเทรา เฟส 1 สนามทดสอบยางล้อตามมาตรฐาน UN R117 คืบหน้า 80% คาดแล้วเสร็จ เปิดใช้ได้เดือนเมษายน 2562
นายวันชัย พนมชัย รองเลขาธิการ รักษาราชการแทน เลขาธิการสํานักงานมาตรฐานผลิตภัณฑ์ อุตสาหกรรม เปิดเผยภายหลังเดินทางไปติดตามความคืบหน้าการก่อสร้างศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center - ATTRIC) ว่า หลังจากที่ สมอ. ได้จัดพิธีวางศิลาฤกษ์อาคารศูนย์ทดสอบฯ ไปแล้ว เมื่อวันที่ 1 มิถุนายน ที่ผ่านมา ขณะนี้ศูนย์ทดสอบฯ อยู่ในขั้นตอนการก่อสร้างสนามทดสอบและอาคารของศูนย์ทดสอบฯ ซึ่งโครงการมีแผนการดําเนินงานแบ่งเป็น 2 ระยะ ดังนี้
ระยะที่ 1 ส่วนทดสอบยางล้อตามมาตรฐาน UN R117 ประกอบด้วยสนามทดสอบยางล้อและเครื่องมือทดสอบตามมาตรฐาน UN R117 ทดสอบรายการเสียงจากยางล้อที่สัมผัสผิวถนน (Noise) การยึดเกาะถนนบนพื้นเปียก (Wet Grip) และความต้านทานการหมุน (Rolling Resistance) ของยางล้อ จะแล้วเสร็จพร้อมให้บริการทดสอบได้ในเดือนเมษายน 2562 สําหรับอาคารสํานักงานและระบบสาธารณูปโภค จะแล้วเสร็จสมบูรณ์ในเดือนมิถุนายน 2562
ระยะที่ 2 ส่วนทดสอบยานยนต์และชิ้นส่วน ประกอบด้วยสนามทดสอบกลางแจ้ง 5 สนาม คือ 1) สนามทดสอบสมรรถนะยานยนต์ (Long Distance and High Speed) 2) สนามทดสอบระบบเบรก (Brake Performance) 3) สนามทดสอบระบบเบรกมือ (Park Brake) 4) สนามทดสอบเชิงพลวัต (Dynamic Platform) และ 5) สนามทดสอบการยึดเกาะถนนขณะเข้าโค้ง (Skid-Pad) ขณะนี้อยู่ระหว่างออกแบบ คาดจะแล้วเสร็จสมบูรณ์ในปี 2564
นายวันชัยฯ กล่าวเพิ่มเติมอีกว่า ศูนย์ทดสอบยานยนต์ฯสร้างขึ้นเพื่อสนับสนุนให้มีการวิจัยและพัฒนาผลิตภัณฑ์ยางล้อในประเทศ ส่งเสริมการส่งออก และดึงดูดการลงทุนอุตสาหกรรมแปรรูปยางพารา ซึ่งจะเป็นการเพิ่มปริมาณการใช้ยางพาราและสร้างมูลค่าเพิ่มให้กับผลิตภัณฑ์ยางพาราในประเทศ ช่วยยกระดับความเป็นอยู่ของเกษตรกรชาวสวนยางกว่า 6 ล้านคน ให้มีคุณภาพชีวิตที่ดีขึ้น รวมถึงเป็นโครงสร้างพื้นฐานส่งเสริมให้ประเทศไทยเป็นประเทศเป้าหมายของการลงทุน เอื้อให้เกิดการลงทุนในการวิจัยพัฒนาทดสอบสมรรถนะยานยนต์ต้นแบบ และชิ้นส่วนยานยนต์ต้นแบบ ตามเป้าหมายที่สําคัญของอุตสาหกรรม S-Curve ในพื้นที่เขตระเบียงเศรษฐกิจพิเศษภาคตะวันออก (EASTERN ECONOMIC CORRIDOR : EEC) ซึ่งจะเป็นประโยชน์ต่อประเทศไทย ผู้ประกอบการไทย และผู้ลงทุน ในการพัฒนากิจการยานยนต์ ชิ้นส่วนยานยนต์และยางล้อของไทยให้เป็น Hub ของเอเชีย
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมและให้กำลังใจผู้ประกอบการในโครงการ Cloud Kitchen Food Truck ออกร้าน ณ ลานสยามดิสคัฟเวอรี่ พลาซ่า
วันศุกร์ที่ 26 มิถุนายน 2563
ปลัดกอบชัยฯ เยี่ยมและให้กําลังใจผู้ประกอบการในโครงการ Cloud Kitchen Food Truck ออกร้าน ณ ลานสยามดิสคัฟเวอรี่ พลาซ่า
นายกอบชัย สังสิทธิสวัสดิ์ ปลัดกระทรวงอุตสาหกรรม เยี่ยมและให้กําลังใจผู้ประกอบการในโครงการ Cloud Kitchen Food Truck ออกร้าน ณ ลานสยามดิสคัฟเวอรี่ พลาซ่า
วันนี้ (26 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายสหวัฒน์ โสภา ผู้ช่วยปลัดกระทรวงอุตสาหกรรม เยี่ยมและให้กําลังใจผู้ประกอบการ ในโครงการ Cloud Kitchen Food Truck ซึ่งเป็นโครงการที่ช่วยเหลือผู้ประกอบการธุรกิจอาหารเคลื่อนที่ หรือ ฟู้ดทรัค ผ่านการขายในแพลตฟอร์มออนไลน์ เชื่อม 3 กลุ่มเป้าหมาย ได้แก่ ผู้ประกอบการฟู้ดทรัค ผ่านการพัฒนาทักษะการสร้างแบรนด์และการบริหารยอดสั่งซื้อ ดิจิทัลแพลทฟอร์ม หรือแอปพลิเคชันเดลิเวอรี่ โดยสร้างความร่วมมือในการปรับฟังก์ชันให้รองรับการบริการของธุรกิจอาหารเคลื่อนที่ และผู้รับจ้างขนส่งสินค้า/อาหาร (Rider) โดยเฉพาะคนว่างงานให้มีรายได้จากการส่งอาหาร โดยมี คุณจิราพร ศรีสอ้าน รองกรรมการผู้จัดการอาวุโส บริษัท สยามพิวรรธน์ จํากัด นายชนินทร์ วัฒนพฤกษา ประธานฟู๊ดทรัคคลัสเตอร์ประเทศไทย นายวรกร วีราพัชร์ ประธานกรรมการบริหาร Antz by Happy Ventures ให้การต้อนรับสําหรับกิจกรรมที่สยามดิสคัฟเวอรี่ พลาซ่า (Siam Disvery Plaza) จัดขึ้นระหว่างวันที่ 24 - 30 มิถุนายน 2563 มีอาหารและเครื่องดื่ม อาทิ ร้านไก่ทอดนายทร ร้านไข่หมึกชีสแมวหิว ร้านAAH•AAM Kitchen ร้านไอศครีม Sweet Meet เครื่องดื่มจากร้าน WATJAI COFFEE ให้เลือกซื้อมากมาย
รัฐบาลไทย-ข่าวทำเนียบรัฐบาล-รมช.สมชาย เปิดสัมมนาฯ พร้อมประกาศความสำเร็จ การขับเคลื่อนการเพิ่มประสิทธิภาพพลังงานในภาคอุตสาหกรรม
วันจันทร์ที่ 24 ธันวาคม 2561
รมช.สมชาย เปิดสัมมนาฯ พร้อมประกาศความสําเร็จ การขับเคลื่อนการเพิ่มประสิทธิภาพพลังงานในภาคอุตสาหกรรม
รมช.สมชาย เปิดสัมมนาฯ พร้อมประกาศความสําเร็จ การขับเคลื่อนการเพิ่มประสิทธิภาพพลังงานในภาคอุตสาหกรรม
วันนี้ (24 ธ.ค. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดการสัมมนาเผยแพร่ผลสําเร็จของโครงการ ความร่วมมือระหว่าง กรมพัฒนาพลังงานทดแทนและอนุรักษ์พลังงาน (พพ.) กับ กรมโรงงานอุตสาหกรรม (กรอ.) ขับเคลื่อนการเพิ่มประสิทธิภาพพลังงานในภาคอุตสาหกรรม โดยกรมโรงงานอุตสาหกรรม กระทรวงอุตสาหกรรม โดยมีนายทองชัย ชวลิตพิเชฐ อธิบดีกรมโรงงานอุตสาหกรรม กล่าวรายงาน และมีนายประพนธ์ วงษ์ท่าเรือ ผู้ตรวจราชการกระทรวงพลังงาน พร้อมทั้งผู้บริหารกระทรวงอุตสาหกรรมแลผู้บริหารกระทรวงพลังงาน ร่วมเป็นเกียรติ ณ โรงแรมมิราเคิล แกรนด์ คอนเวนชั่น กรุงเทพฯ
โดยความร่วมมือในครั้งนี้ ได้เข้าไปสนับสนุนและช่วยเหลือผู้ประกอบการให้สามารถเข้าถึงแหล่งข้อมูลทั้งในด้านเทคโนโลยี แนวทางการพัฒนาประสิทธิภาพด้านพลังงาน รวมทั้งแหล่งเงินทุน เพื่อให้เกิดการปรับเปลี่ยนอุปกรณ์และเครื่องจักร โดยเฉพาะบอยเลอร์ (Boiler) ซึ่งเป็นเครื่องจักรที่สําคัญที่จะนําไปสู่การเพิ่มขีดความสามารถด้านการแข่งขันให้กับผู้ประกอบการได้ และยังช่วยอนุรักษ์พลังงาน โดยการดําเนินการในปีงบประมาณ 2561 ประหยัดพลังงานทั้งสิ้น (ไฟฟ้าและเชื้อเพลิง) 37,166 ตันเทียบเท่าน้ํามันดิบ/ปี สามารถลดการปล่อยก๊าซคาร์บอนไดออกไซด์ ทั้งสิ้น 268,596 ตันคาร์บอนไดออกไซต์เทียบเท่า/ปี หรือคิดเป็นเงินที่ประหยัดได้ทั้งสิ้น 193,303,617 บาท/ปี
รัฐบาลไทย-ข่าวทำเนียบรัฐบาล-ดร.สุวิทย์ ชี้ “ศิลปศาสตร์และการออกแบบ” พลังหลักขับเคลื่อนเศรษฐกิจ พัฒนาคนและประเทศ
วันศุกร์ที่ 3 มกราคม 2563
ดร.สุวิทย์ ชี้ “ศิลปศาสตร์และการออกแบบ” พลังหลักขับเคลื่อนเศรษฐกิจ พัฒนาคนและประเทศ
ดร.สุวิทย์ ชี้ “ศิลปศาสตร์และการออกแบบ” พลังหลักขับเคลื่อนเศรษฐกิจ พัฒนาคนและประเทศ
(18 ธันวาคม 2562) สภาคณบดีศิลปะศาสตร์และการออกแบบแห่งประเทศไทย พร้อมด้วยคณะตัวแทนนักศึกษาในสาขาที่เกี่ยวข้อง เข้าพบ ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เพื่อหารือถึงการขับเคลื่อนเศรษฐกิจ และงานด้านต่าง ๆ ผ่านศิลปศาสตร์และการออกแบบ ณ ห้องประชุม ชั้น 3 อาคาร สวทช. สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (โยธี)
ดร.สุวิทย์ รมว.อว. กล่าวว่า “กระทรวงการอุดมศึกษาฯ นั้น เล็งเห็นถึงความสําคัญของงานทางด้านศิลปะและการออกแบบไม่ยิ่งหย่อนไปกว่าศาสตร์ด้านอื่น ๆ เพราะศิลปะจะเป็นส่วนที่สร้างให้คนเป็นมนุษย์ที่สมบูรณ์ มีความสุนทรีย์ มีความคิดสร้างสรรค์ สําหรับเรื่องติดขัดและข้อเสนอต่าง ๆ ทางกระทรวงจะมอบหมายให้ผู้ที่มีส่วนเกี่ยวข้องทํางานร่วมกับทางสภาคณบดีศิลปศาสตร์และการออกแบบอย่างใกล้ชิด”
นอกจากนี้ ทางด้าน รมว.อว. ได้ให้น้อง ๆ นักศึกษาที่เข้าร่วมหารือในวันนี้ เป็นอีกหนึ่งแรงที่จะผลักดันอและขับเคลื่อนงานทางด้านศิลปะและการออกแบบ ให้ใช้ความรู้ ความสามารถ ใช้พลังที่มีร่วมกันพัฒนาประเทศ อาทิ การทํากิจกรรม การดําเนินงานต่าง ๆ ร่วมกับชุมชน ผ่านโครงการยุวชนสร้างชาติ และการสร้างเศรษฐกิจสร้างสรรค์ให้เกิดขึ้นในไทย ซึ่งจะเป็นส่วนสําคัญในการขับเคลื่อนเศรษฐกิจและ GDP ของประเทศ โดยทางกระทรวงฯ พร้อมให้การสนับสนุนการดําเนินงานต่าง ๆ อย่างเต็มที่
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมช.ธรรมนัส พร้อมรองนายกรัฐมนตรี ลงพื้นที่ติดตามการดำเนินงาน ขับเคลื่อนการพัฒนาเศรษฐกิจฐานรากอย่างยั่งยืน
วันจันทร์ที่ 3 กุมภาพันธ์ 2563
รมช.ธรรมนัส พร้อมรองนายกรัฐมนตรี ลงพื้นที่ติดตามการดําเนินงาน ขับเคลื่อนการพัฒนาเศรษฐกิจฐานรากอย่างยั่งยืน
รมช.ธรรมนัส พร้อมรองนายกรัฐมนตรี ลงพื้นที่ติดตามการดําเนินงาน ขับเคลื่อนการพัฒนาเศรษฐกิจฐานรากอย่างยั่งยืน ตามโครงการประชารัฐสร้างไทย
ดร.สมคิด จาตุศรีพิทักษ์ รองนายกรัฐมนตรี พร้อมด้วย นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน
ดร.อุตตม สาวนายน รัฐมนตรีว่าการกระทรวงการคลัง และร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามการดําเนินงาน “ประชารัฐสร้างไทย พัฒนาปักษ์ใต้ ขับเคลื่อนการพัฒนาเศรษฐกิจฐานรากอย่างยั่งยืน” ณ สถาบันการเงินชุมชนบ้านวังไทร อ.ทุ่งสง จ.นครศรีธรรมราช พร้อมเยี่ยมชมสถาบันการเงินชุมชนบ้านวังไทร กิจกรรมการรับซื้อน้ํายางสดของสถาบันการเงินชุมชนบ้านวังไทร ติดตามผลการดําเนินงานการพัฒนาเศรษฐกิจฐานรากอย่างยั่งยืนประชารัฐสร้างไทย ชมการดําเนินงานเศรษฐกิจฐานรากของชุมชน และมอบนโยบายการพัฒนาเศรษฐกิจฐานรากอย่างยั่งยืน ตามนโยบายของรัฐบาล ในโครงการประชารัฐสร้างไทย
ร้อยเอก ธรรมนัส กล่าวเพิ่มเติมภายหลังว่า การพัฒนาเศรษฐกิจฐานรากอย่างยั่งยืน จากนโยบายของกระทรวงเกษตรและสหกรณ์นั้น มีความต้องการให้เกษตรกรมีชีวิตความเป็นอยู่ที่ดียิ่งขึ้นและยั่งยืน จึงได้มีการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) แก่เกษตรกร เมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้ว ยังได้มีการจัดทําโครงการฝึกอบรมก่อนมอบหนังสือ ส.ป.ก.4-01 ด้วย เกษตรกรนั้นจะได้รับความเสมอภาคทางสังคม มีโอกาสในการพัฒนาอาชีพและสร้างรายได้ มีที่ทํากินอย่างถูกต้องตามกฎหมายพร้อมทั้งหาช่องทางการจําหน่ายผลผลิตและผลิตภัณฑ์ทางการเกษตรของพี่น้องเกษตรกร โดยมีองค์การตลาดเพื่อเกษตรกร (อ.ต.ก.) มาสนับสนุนและเสริมสร้างช่องทางการตลาดให้เกษตรกร นําผลผลิตหรือผลิตภัณฑ์ทางการเกษตรมาจําหน่ายโดยไม่ผ่านพ่อค้าคนกลาง และในปัจจุบันได้มีการทําบันทึกข้อตกลงความร่วมมือ กับทางบริษัทการบินไทย จํากัด (มหาชน) เป็นระยะเวลา 5 ปี เริ่มตั้งแต่เดือนตุลาคม 2562 เป็นต้นไป โดยยกระดับผลผลิตและผลิตภัณฑ์ของเกษตรไทย บนเครื่องบินของการบินไทยและสายการบินลูกค้ามากกว่า 60 สายการบิน โดยอาศัยตราสินค้าของ “ครัวการบินไทย” ที่มีความเข้มแข็งและน่าเชื่อถือ ในระดับนานาชาติ
ทั้งนี้จากที่กล่าวมาข้างต้นจะส่งผลให้เกิดประโยชน์ต่อเกษตรกร ในการสร้างความมั่นคงทางรายได้และต่อยอดสู่ความยั่งยืนในการประกอบอาชีพเกษตรกรรม และภายในงานยังมีการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) แก่เกษตรกร จํานวน 30 ราย เพื่อให้เกษตรกรสามารถประกอบอาชีพทางการเกษตรในพื้นที่ได้อย่างยั่งยืน
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai